Die wêreld in foto's – 3 Februarie 2020 | Maroela Media
Die polisie op die toneel ná 'n voorval in Streatham, Londen, waarin polisiebeamptes 'n man doodgeskiet het in 'n "terrorisme-verwante voorval" waarin "'n aantal mense" gesteek is. (Foto: Victoria Jones, AP)
Die Huoshenshan- tydelike veldhospitaal waar pasiënte teen die koronavirus behandel sal word, is na aan voltooiing in Wuhan, China. (Foto: Chinatopix, AP)
Mense ry met hul motorfietse langs 'n konvooi van die Turkse weermag in die noordelike stad Sarmada in die Idlib-provinsie, Sirië. 'n Groot Turkse militêre konvooi het Sondag na die rebelle-gebiede in die noordweste van Sirië beweeg. (Foto: AP)
'n Man met 'n gesigsmasker loop verby 'n Apple-winkel in Hongkong. Apple het sy 42 winkels in China tydelik gesluit te midde van die verspreiding van die koronavirus. (Foto: Vincent Yu, AP)
Jennifer Lopez tree op tydens halftyd by die NFL Super Bowl 54-wedstryd tussen die San Francisco 49ers en Kansas City Chiefs in Miami, Florida. (Foto: Charlie Riedel, AP)